لیلٰی عامریہ
اگر یہ آپ کا مطلوبہ صفحہ نہیں تو دیکھیے لیلی ضد ابہام ليلى العامرية  سنہ پیدائش  هـ  جائے پیدائشنجد  عربی شاعرہ تھی اس کا تعلق قبيلہ هوازن سے تھا وہ مجنوں یعنی قيس بن الملوح کی محبوبہ اور معشوقہ تھی اس کی زندگی کا زمانہ خلیفہ مروان بن الحكم وعبد الملك بن مروان کا زمانہ تھا اس نے عرب کی دیہات میں زندگی بسر کی  لیلی نے قیس سے طویل عمر پائی بعض روایات کے مطابق لیلی اپنے عاشق قیس کے بعد کئی سالوں تک حیات رہی ایک واقعہ اس کی تائید میں علی عباس جلالپوری نے اپنی کتاب  جنسی مطالعے میں کسی کتاب سے بغیر حوالے کے تحریر کیا ہے کہ ایک دن عبد الملک بن مروان نے لیلی کو دیکھنے کا اشتیاق ظاہر کیا  یہ وہ زمانہ تھا جب قیس عامری مر چکا تھا اور لیلی کا حسن و شباب رخت سفر باندھ چکا تھا لیلی کو دربار میں پیش کیا گیا تو عبد الملک نے حقارت سے اس کی جانب دیکھ کر کہا   تیرے عاشق نے تجھ میں کیا دیکھا کہ تیرے عشق میں مبتلا ہو گیا  لیلی نے برجستہ جواب دیا   لوگوں نے تجھ میں کیا دیکھا تھا کہ تجھے خلیفہ بنا دیا   عبد الملک بن مروان اپنا سا منہ لے کر رہ گیا اس سے اندازہ ہوتا ہے کہ وہ خلیفہ اموی عبد الملک بن مروان کے عہد تک زندہ تھی  